**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 30.03.2023 ora 08.00 – 31.03.2023, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 31.03.2023, ora 08.00**

**RÂURI:**

**I.N.H.G.A.** a emis o **ATENŢIONARE Hidrologică, cod galben,** valabilă în intervalul **31.03.2023 ora 06:00 – 01.04.2023 ora 24:00**, vizând **scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri** din bazinele hidrografice **Vişeu, Iza, Tur, Someş, Crasna, Crişul Negru, Crişul Alb, Arieş, Bega, Timiş,** cu posibile depăşiri ale **COTELOR DE ATENŢIE**, astfel:

**COD GALBEN**

**În intervalul 31.03.2023 ora 06:00 – 01.04.2023 ora 24:00** pe râurile din bazinele hidrografice: Tur **(judeţul Satu Mare)**, Crasna **(judeţele: Sălaj şi Satu Mare)**, Crişul Negru **(judeţele: Bihor şi Arad)**, Crişul Alb **(judeţele: Hunedoara şi Arad)**, Arieş – bazin amonte S.H. Baia de Arieş **(judeţul Alba)**, Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Chizătău **(judeţul Timiş)**, Timiş - bazin amonte S.H. Teregova şi afluenţii aferenţi sectorului aval S.H. Teregova – amonte S.H. Lugoj **(judeţele: Caraş Severin şi Timiş)**.

**În intervalul 31.03.2023 ora 18:00 – 01.04.2023 ora 24:00** pe râurile din bazinele hidrografice: Vişeu, Iza, Lăpuş **(judeţul Maramureş)**, Someşul Mare **(judeţul Bistriţa Năsăud)**.

**Fenomenele hidrologice periculoase se pot produce cu probabilitate şi intensitate mai mare în intervalul 01.04.2023 ora 06:00 – 01.04.2023 ora 24:00 pe unele râuri din judeţele: Maramureş, Bihor, Arad şi Caraş Severin.**

Aceast mesaj a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

* - *ALBA, ARAD, BIHOR, BISTRIŢA-NĂSĂUD, CARAŞ-SEVERIN, HUNEDOARA, MARAMUREŞ, SATU-MARE, SĂLAJ şi TIMIŞ – ATENŢIONARE Hidrologică, cod Galben*

**Debitele au fost în general în scădere,** exceptând râurile din bazinele hidrografice:Vedea, Argeș, Ialomița, Buzău, Rm. Sărat, Putna, Bârlad, bazinele mijlocii și inferioare ale Jiului și Oltului, afluenții Prutului, cursul mijlociu și inferior al acestuia și pe cele din Dobrogea unde au fost staționare.

Pe râurile din bazinele hidrografice Iza, Tur, Lăpuș, Crasna, Barcău, afluenții din bazinele superioare și mijlocii ale Crișului Repede, Crișului Negru și Someșului Mic debitele au fost în creștere datorită precipitațiilor lichide prognozate, cedării apei din stratul de zăpadă și propagării.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste mediile multianuale lunare) pe râurile din bazinele hidrografice: Vișeu, Iza, Crasna, Barcău, Crișul Repede, Mureș, Bârzava, bazinele superioare și mijlocii ale Crișului Negru, Bistriței (afluent al Siretului), bazinele superioare ale Barcăului, Jiului, Oltului, Argeșului, Ialomiței, Moldovei, Sucevei și pe cursul superior al Prutului și mai mici (sub 30%) pe râurile din bazinele hidrografice: Amaradia, Vedea, Neajlov, Tazlău, Bârlad, Jijia şi pe unii afluenți din bazinul mijlociu și inferior al Oltului.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în creștere** datorită precipitațiilor lichide prognozate cedării apei din stratul de zăpadă și propagării, exceptând râurile din bazinele hidrografice: Vedea, Argeș, Ialomița, Siret, Prut și pe cele din Dobrogea unde vor fi relativ staționare.

Sunt posibile scurgeri importante pe versanţi, torenţi şi pâraie, viituri rapide cu posibile efecte de inundaţii locale şi creşteri de debite şi niveluri cu posibile depăşiri ale **COTELOR DE ATENŢIE** pe unele râuri mici din jumătatea de vest a țării, datorită precipitațiilor lichide, mai însemnate cantitativ, prognozate, cedării apei din stratul de zăpadă și propagării.

**Intră în vigoare ATENȚIONAREA HIDROLOGICĂ nr. 27 din 30.03.2023 începând cu 31.03.2023 ora 06.**

**DUNARE:**

**Debitul la intrarea în țară (secțiunea Baziaș) în** **intervalul 30 – 31.03.2023 a** **fost în staționar, având valoarea de 5400 m3/s,** sub media multianuală a lunii **martie (6700 m3/s).**

În aval de Porţile de Fier debitele au fost în scădere.

**Debitul la intrarea în țară (secțiunea Baziaș) va fi în creștere (5700 m3/s).**

În aval de Porțile de Fier debitele vor fi în creștere pe sectorul Gruia – Calafat și în scădere pe sectorul Bechet – Tulcea.

**2.** **Situaţia meteorologică în intervalul 30.03.2023, ora 08.00 – 31.03.2023, ora 08.00**

**În ţara,** vremea s-a încălzit semnificativ față de ziua precedentă în toată țara, iar valorile de temperatură s-au situat în jurul normelor specifice perioadei. Ziua, cerul a fost senin, exceptând regiunile vestice, nordice și centrale unde au fost înnorări, iar pe parcursul nopții nebulozitatea s-a extins și a cuprins cea mai mare parte a țării. A plouat în Banat, Crișana, Maramureș, Transilvania și pe areale restrânse în Oltenia și Muntenia. La altitudini mari, de peste 1700 m, au fost precipitații mixte. Stratul de zăpadă era prezent la munte și măsura în platformele stațiilor meteorologice până la 202 cm la Bâlea Lac. Vântul a suflat slab și moderat, cu ușoare intensificări pe crestele montane, precum și în sudestul extrem. Temperaturile maxime s-au încadrat între 8 grade la Joseni și Miercurea Ciuc și 17 grade la Sânnicolau Mare, Jimbolia, Bozovici și Moldova Nouă, iar la ora 06 se înregistrau valori termice cuprinse între 0 grade la Negrești și Corugea și 11 grade la Banloc și Timișoara. La începutul zilei a mai fost brumă pe alocuri în Transilvania și izolat în celelalte regiuni.

*Observație: a fost emisa 1 atenționare cod galben pentru fenomene meteorologice perriculoase imediate.*

**La Bucureşti,** vremea s-a încălzit, astfel încât valorile de temperatură s-au situat în jurul normelor specifice perioadei. Cerul a fost senin ziua, dar s-a înnorat pe parcursul nopții. Vântul a suflat slab și moderat. Temperatura maximă a fost de 13 grade la Afumați și Băneasa și de 14 grade la Filaret, iar la ora 06 se înregistrau 4 grade în Băneasa și 7 grade la Filaret și Afumați. La începutul zilei a mai fost brumă în zona periferică.

**3. Prognoza meteorologică în intervalul 31.03.2023, ora 08.00 – 01.04.2023, ora 08.00**

**În ţara,** Vremea va continua să se încălzească în cea mai mare parte a țării, dar mai ales în sud-vest, unde va deveni caldă pentru această dată. Vor fi înnorări și ploi pe parcursul zilei în jumătatea de nord-est și pe arii restrânse în rest, iar noaptea îndeosebi în vest și nord-vest, unde și cantitățile de apă vor depăși pe arii restrânse 15...20 l/mp și pe alocuri în celelalte regiuni. La munte, la altitudini mari, vor fi precipitații mixte. Vântul va sufla slab și moderat, cu unele intensificări la munte, iar local și temporar și în zonele joase de relief, îndeosebi din centrul și sudul țării. Temperaturile maxime se vor încadra în general între 10 și 19 grade, iar cele minime vor fi cuprinse între 2 și 10 grade. Dimineața și noaptea izolat se va forma ceață.

**La Bucureşti,** Vremea va continua să se încălzească. Cerul va fi temporar noros, iar mai ales în prima parte a zilei și spre finalul nopții probabilitatea de ploaie va fi ridicată. Vântul va sufla slab și moderat, cu ușoare intensificări ziua. Temperatura maximă va fi de 15...17 grade, iar cea minimă de 6...8 grade.

**4. Buletin nivometeorologic pentru perioada 30.03.2023, ora 20 - 31.03.2023, ora 20.**

**Masivul Făgăraş - - risc 2 - moderat**

La peste 1800 m, în partea superioară a zăpezii se întâlnește un strat recent depus, ce depășește pe alocuri 15-20 centimetri. Vântul puternic din zilele precedente a viscolit zăpada și a depus-o pe văi și în locurile adăpostite și a format plăci de vânt la altitudine, în special pe versanții sudici și estici. Sub acest ultim strat depus regăsim stratul mai vechi, înghețat și în general stabilizat, iar în adâncime sunt cruste mai vechi de gheață. Zăpada este mai consistentă pe versanții cu expunere nordică. În apropierea crestelor se întâlnesc cornișe, iar pe văi și în zonele adăpostite sunt sunt depozite însemnate de zăpadă.

Sub acțiunea temperaturilor în creștere, a precipitațiilor mixte de la altitudini apropiate de 1800m și parțial a insolației, stratul nou de zăpadă, ușor și puțin stabil, poate aluneca peste cel vechi și compactat, ducând la declanșarea unor avalanșe de dimensiuni mici și medii, riscul declanșării fiind amplificat la supraîncărcări.

Sub 1800 m stratul de zăpadă este mai consistent pe versanții nordici. Mai ales pe fondul precipitațiilor predominant lichide și a temperaturilor diurne pozitive, stratul recent-depus poate aluneca peste cele mai dure de la bază, ducând la declanșarea unor avalanșe de suprafață, riscul fiind amplificat la supraîncărcări și la peste 1600 m.

**Masivul Bucegi - - risc 2 - moderat**

La peste 1800 m, stratul de zăpadă este în mare parte stabilizat. La suprafață întâlnim un strat subțire de zăpadă recentă, de ordinul centimetrilor. În zona de creastă, vântul intens a creat plăci subțiri de vânt, mai ales pe versanții cu expunere sudică și estică. În zona crestelor întâlnim cornișe, iar în zonele adăpostite acumulări mai însemnate. Pe pantele suficient de înclinate, izolat vor fi condiții pentru alunecarea stratului recent-depus sau a ruperii unor plăci de vânt și pentru declanșarea unor avalanșe de dimensiuni mici și cu totul izolat medii, riscul fiind prezent mai ales la supraîncărcări mari ale stratului.

La altitudini mai mici de 1800 m, stratul de zăpadă are dimensiuni reduse, fiind mai mult discontinuu sub 1600 m. Izolat vor fi condiţii pentru declanșarea de avalanșe de dimensiuni mici, în special pe versanții nordici și mai ales pe fondul încălzirii vremii și temporar a ploilor.

**Masivul Rodnei - risc 3 - însemnat**

La peste 1800 m altitudine, se întâlnește un strat de zăpadă recent-depusă, care depășește pe alocuri 15 cm, dar vântul a creat acumulări mai consistente pe anumite pante. Acest ultim strat este depus peste stratul mai vechi, nestabilizat și care încă mai prezintă zone cu rezistență redusă și structuri de placă. Pe văi și în zonele adăpostite sunt depozite însemnate de zăpadă, ce pot depăși pe alocuri 2 m. În zona crestelor se întâlnesc cornișe și s-au format noi plăci de vânt.

Pe pantele suficient de înclinate și pe văile unde sunt depozite însemnate de zăpadă, straturile superioare de zăpadă pot aluneca spontan peste cele vechi și mai compacte, ducând la declanșarea de avalanșe de dimensiuni medii, riscul fiind amplificat la supraîncărcări, dar putând apărea și în mod spontan pe fondul vremii în încălzire și temporar al precipitațiilor mixte, care vor umezi și îngreuna stratul.

La altitudini mai mici de 1800 m, vântul puternic a depus zăpada căzută la altitudine pe anumite văi, ducând la creșterea locală a stratului, care este mai însemnat în zonele adăpostite. Pe pantele suficient de înclinate, se pot produce avalanșe de dimensiuni mici și medii, prin alunecarea stratului nou-depus peste cel vechi și înghețat, riscul declanșării acestora fiind amplificat la supraîncărcări.

**Masivul Parâng-Şureanu - - risc 2 - moderat**

La peste 1800 m, se întâlnește un strat recent de zăpadă, ce depășește pe alocuri 10 cm, și care se va umezi ușor în partea superioară pe fondul creșterii temperaturilor. Acesta este depus peste un strat vechi, compact, cu cruste de gheață în interior. Vântul intens din zilele precedente a format plăci de vânt în apropierea crestelor, mai ales pe versanții cu expunere sudică și estică și a spulberat zăpada pe văi. Pe pantele suficient de înclinate, stratul de zăpadă recent-depus va putea aluneca peste cel vechi și compact, ducând la declanșarea unor avalanșe de dimensiuni mici și izolat medii, riscul fiind amplificat la

supraîncărcări, dar putând apărea izolat și în mod spontan pe fondul încălzirii vremii. În apropierea crestelor va exista riscul ruperii cornișelor sau al plăcilor de vânt.

La altitudini mai mici de 1800 m stratul de zăpadă are dimensiuni reduse. Temperaturile predominant pozitive și ploile vor umezi suplimentar stratul. Pe alocuri, la peste 1600 m, vor fi condiţii pentru declanșarea unor curgeri sau avalanșe de dimensiuni mici, în special pe versanții nordici, atât spontan, cât mai ales la supraîncărcări.

**Muntii Ţarcu-Godeanu - - risc 2 - moderat**

La peste 1800 m, în partea superioară întâlnim un strat recent acumulat, cu rezistență redusă, ce depășește local 15-20 cm în grosime și care este depus peste stratul mai vechi, care e stabilizat în mare parte. Vântul intens a format noi plăci de vânt în altitudine, mai ales pe versanții cu expunere sudică și estică.

În zona crestelor sunt cornișe, iar pe văi și în zonele adăpostite se mențin depozitele mai însemnate de zăpadă. Sub influența temperaturilor în creștere, pe pantele suficient de înclinate, se pot declanșa avalanșe de dimensiuni mici și medii, prin alunecarea zăpezii recent-depuse peste stratul vechi și compact, riscul declanșării avalanșelor fiind amplificat la supraîncărcări.

La altitudini mai mici de 1800 m, stratul de zăpadă recent depus, local consistent, și care va continua să se umezească pe fondul temperaturilor pozitive și a ploilor care se vor înregistra va putea aluneca peste straturile mai dure de la bază. În special între 1600 și 1800 m și pe versanții nordici, unde zăpada este mai mare, se pot declanșa avalanșe de dimensiuni mici și izolat medii, riscul declanșării acestora fiind amplificat la supraîncărcări.

**Masivul Călimani-Bistriţei-Ceahlău - risc 2 - moderat**

La peste 1800 metri sunt depuși în partea superioară local 10-15 centimetri de zăpadă recentă, peste zăpada veche și înghețată. Vântul puternic din zilele precedente a favorizat formarea de noi plăci de vânt pe majoritatea versanților, în apropierea crestelor. Pe pantele suficient de înclinate se pot declanșa avalanșe de dimensiuni mici și medii, prin alunecarea stratului de zăpadă recent-depus, cu rezistență scăzută, peste cel vechi și înghețat, sau prin ruperea plăcilor de vânt, atât spontan pe fondul temperaturilor în creștere, cât mai ales la supraîncărcări.

La altitudini mai mici de 1800 de metri, întâlnim un strat subțire de zăpadă recent depusă peste zăpada mai veche, parțial înghețată,. La peste 1600 m, pe pantele suficient de înclinate, stratul recent-depus poate aluneca peste cel vechi și înghețat, atât spontan pe fondul ploilor și al temperaturilor predominant pozitive, cât mai ales la suprasarcini, ducând la declanșarea unor avalanșe de dimensiuni mici și izolat medii.

**Masivul Vladeasa-Muntele Mare - risc 2 - moderat**

Creșterea temperaturilor și precipitațiile mixte, temporar sub formă de ploaie, vor umezi și îngreuna stratul de zăpadă recent acumulată, ce depășește pe alocuri 10-15 cm. Aceasta este depusă peste stratul vechi, parțial înghețat. Vântul intens din zilele precedente a format unele plăci de vânt în apropierea crestelor, mai ales pe versanții cu expunere estică și a spulberat zăpada pe văi. Încălzirea vremii din zilele următoare va duce la umezirea stratului de zăpadă în partea sa superioară și la unele condiții pentru curgeri superficiale. Pe pantele suficient de înclinate, stratul superior poate aluneca peste cel întărit aflat dedesubt, ducând la declanșarea unor avalanșe de dimensiuni mici sau medii, riscul fiind amplificat la supraîncărcări.

**PROGNOZA VREMII ÎN INTERVALUL 30.03.2023, ora 20 - 31.03.2023, ora 20:**

Vremea se va încălzi. Cerul va fi mai mult noros. Pe arii extinse se vor semnala precipitații mixte,îndeosebi ploi sub 1500 m și mai ales ninsori la peste 1800 m. Pe arii restrânse cantitățile de precipitații vor depăși 15-20 l/mp. Vântul va sufla în general moderat, cu intensificări temporare în zonele înalte, mai susținute pe creste, unde rafalele vor atinge temporar 70-90 km/h, spulberând trecător zăpada. Pe arii restrânse se va semnala ceață, asociată izolat și cu depunere de chiciură pe crestele mai înalte.

**Temperaturi prognozate în intervalul 30.03.2023 ora 21 - 31.03.2023 ora 21:**

**Peste 1800 m: temperaturi minime**: -7…-2 grade **temperaturi maxime**: -3…2 grade

**Sub 1800 m: temperaturi minime**: -3… 1 grade **temperaturi maxime**: -1…3 grade

**Vânt la peste 2000 m:** din sector vestic, cu viteze temporare de 70-90 km/h.

**Altitudinea izotermei de 0 grade**: în creștere de la 1000-1800 metri la 1500-2000 metri, cu cele mai ridicate valori în masivele sudice și vestice.

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

**S.G.A. Neamț** revine cu informaţii referitoare la posibila poluare accidentală a pârâului Fagului, afluent de stângă al râului Bistrița, comuna Poiana Teiului, sat Pârâul Fagului, județul Neamț, **precizând că în urma evaluarii rezultatelor analizelor fizico-chimice, poluarea cursului de apă nu s-a validat.**

Parametrii fizico-chimici analizati pe pârâul Fagului, amonte si aval pastravaria Tofan, se înscriu în limitele clasei a II-a de calitate, care asigură protecția ecosistemelor acvatice, conform ordinului nr. 161/2006 al M.M.G.A.

Analiza efectuată pe proba de apă din bazinul nr.1 al pastrăvăriei se înscrie, la indicatorii analizați, în limitele stabilite prin H.G. nr.202/2002 (susținerea vieții piscicole).

REZULTATUL ANALIZELOR:

Raport de încercare nr. 143 din 30.03.2023 – pârâul Fagului, amonte bazin pastravarie (20 m)

* \*Temperatură apă/aer: 1,5/0 ºC
* pH: 8,1 la 25ºC unități pH;
* Oxigen dizolvat: 13,6 mgO2/l

- \*CCO-MN: <LOQ mgO2/l

- Amoniu: 0,024 mgN/l;

Raport de încercare nr. 144 din 30.03.2023 – bazin nr.1 pastravarie fam. Tofan

- \*Temperatură apă/aer: 3,5/0 ºC

- pH: 8,1 la 25ºC unități pH;

- Oxigen dizolvat: 12,5 mgO2/l

- \*CCO-MN: <LOQ mgO2/l

- Amoniu: 0,052 mgN/l;

Raport de încercare nr. 145 din 30.03.2023 – pârâul Fagului, aval bazin pastravarie (20 m)

- \*Temperatură apă/aer: 3,0/0 ºC

- pH: 8,2 la 25ºC unități pH;

- Oxigen dizolvat: 14,3 mgO2/l

- \*CCO-MN: <LOQ mgO2/l

- Amoniu: 0,025 mgN/l;

Cauza mortalității piscicole din bazinele păstrăvăriei va fi stabilită de către D.S.V. Neamț.

**S.G.A. Mehedinți** informează că în data de 30.03.2023, la ora 13:20, pe cursul de apă al pârâului Brebina, s-a observat ape uzate de culoare închisă, în zona Tarnița- Baia de Aramă, județul Mehedinți. S-a constatat că scurgerea provenea de la o rețea de canalizare din tuburi de azbociment al cărui deținător este necunoscut.

S-au prelevat 3 probe de apă, respectiv, o probă la cca. 10 m amonte de gura de evacuare tub azbociment, o probă la gura de evacuare și o probă la cca 10 m aval de gura de evacuare.

S-au verificat agenții economici din zona. Traseul rețelei de canalizare a fost identificat până în vecinătatea împrejmuirii incintei Trans Fag SRL – Fabrica de cherestea Baia de Aramă.

În urma discuției cu un reprezentant al societății a reieșit că s-au efectuat spălări în incinta halelor cu bușteni.

Ca primă măsură la fața locului, reprezentanții S.G.A. Mehedinți au stopat gura de evacuare a rețelei de canalizare identificate. În continuare se monitorizează zona de evacuare către pr. Brebina.

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**3.2. În domeniul solului şi vegetaţiei**

Nu au fost semnalate evenimente deosebite.

**3.3. În domeniul supravegherii radioactivităţii mediului**

Nu au fost semnalate evenimente deosebite.

**v**

**3.4. În municipiul Bucureşti**

Nu au fost semnalate evenimente deosebite.

**IV. ALIMENTĂRI CU APĂ**

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

DIRECȚIA COMUNICARE